CELEX: 62019TN0514
Language: el
Date: 2019-07-18 00:00:00
Title: Υπόθεση T-514/19: Προσφυγή-αγωγή της 18ης Ιουλίου 2019 – DI κατά ΕΚΤ

28.10.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 363/18
            
         
      Προσφυγή-αγωγή της 18ης Ιουλίου 2019 – DI κατά ΕΚΤ
      (Υπόθεση T-514/19)
      (2019/C 363/26)
      Γλώσσα διαδικασίας: η αγγλική
      
         Διάδικοι
      
      
         Προσφεύγων-ενάγων: DI (εκπρόσωπος: L. Levi, δικηγόρος)
      
         Καθής-εναγομένη: Ευρωπαϊκή Κεντρική Τράπεζα (ΕΚΤ)
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση της εκτελεστικής επιτροπής της ΕΚΤ της 7ης Μαΐου 2019 με την οποία απολύθηκε για πειθαρχικούς λόγους χωρίς προειδοποίηση·
               
            
                  —
               
               
                  να ακυρώσει την απόφαση της εκτελεστικής επιτροπής της ΕΚΤ της 25ης Ιουνίου 2019 με την οποία απορρίφθηκε το αίτημα περί επανάληψης της πειθαρχικής διαδικασίας κατόπιν περάτωσης ποινικής διαδικασίας·
               
            
                  —
               
               
                  κατά συνέπεια, να διατάξει την επανένταξη του προσφεύγοντος-ενάγοντος στην υπηρεσία από την 11η Μαΐου 2019 και την ικανοποίηση των συναφών οικονομικών δικαιωμάτων του, με την προσήκουσα δημοσιότητα προκειμένου να αποκατασταθεί η υπόληψή του·
               
            
                  —
               
               
                  σε κάθε περίπτωση, να διατάξει την ικανοποίηση της ηθικής βλάβης που φέρεται ότι υπέστη, η οποία υπολογίζεται ex aequo et bono στα 20 000 ευρώ·
               
            
                  —
               
               
                  να καταδικάσει την καθής-εναγομένη στο σύνολο των δικαστικών εξόδων.
               
            
         Λόγοι και κύρια επιχειρήματα
      
      Προς στήριξη της προσφυγής-αγωγής του, ο προσφεύγων-ενάγων προβάλλει εννέα λόγους.
      
                  1.
               
               
                  Με τον πρώτο λόγο προβάλλεται αναρμοδιότητα του οργάνου που εξέδωσε την προσβαλλόμενη πράξη.
               
            
                  2.
               
               
                  Με τον δεύτερο λόγο προβάλλεται παράβαση του άρθρου 8.3.2 των κανόνων της ΕΚΤ για θέματα προσωπικού. Προβάλλεται ότι η πειθαρχική διαδικασία ξεκίνησε μολονότι ετίθετο ζήτημα παραγραφής.
               
            
                  3.
               
               
                  Με τον τρίτο λόγο προβάλλεται παραβίαση της αρχής βάσει της οποίας εκκρεμούσης της ποινικής δίκης αναστέλλεται η πειθαρχική διαδικασία καθώς και παραβίαση της αρχής της χρηστής διοίκησης και μη εκπλήρωση του καθήκοντος μέριμνας.
               
            
                  4.
               
               
                  Με τον τέταρτο λόγο προβάλλεται ότι η Πειθαρχική Επιτροπή υπερέβη τα καθήκοντά της. Προβάλλεται παράβαση του άρθρου 8.3.7 των κανόνων της ΕΚΤ για θέματα προσωπικού, καθώς και παραβίαση της αρχής της αμεροληψίας όπως κατοχυρώνεται στο άρθρο 41 του Χάρτη των Θεμελιωδών Δικαιωμάτων της Ευρωπαϊκής Ένωσης.
               
            
                  5.
               
               
                  Με τον πέμπτο λόγο προβάλλεται πρόδηλη πλάνη εκτιμήσεως.
               
            
                  6.
               
               
                  Με τον έκτο λόγο προβάλλεται παραβίαση του τεκμηρίου αθωότητας. Προβάλλεται παράβαση του άρθρου 48 του Χάρτη των Θεμελιωδών Δικαιωμάτων της Ευρωπαϊκής Ένωσης.
               
            
                  7.
               
               
                  Με τον έβδομο λόγο προβάλλεται παραβίαση της αρχής βάσει της οποίας η πειθαρχική διαδικασία πρέπει να διεξάγεται εντός εύλογου χρονικού διαστήματος και μη εκπλήρωση του καθήκοντος μέριμνας.
               
            
                  8.
               
               
                  Με τον όγδοο λόγο προβάλλεται παράβαση της υποχρεώσεως αιτιολογήσεως.
               
            
                  9.
               
               
                  Με τον ένατο λόγο προβάλλεται, επικουρικώς, παραβίαση της αρχής της αναλογικότητας.